Nlabo nimohi namatapulela a Malamulo ahivenyaga wi amweehe Yesu.
Omukoha,
wiira:
“Namasuuziha,
gineere ddi wi gikalena egumi yoohumala?”
Yesu ahimwaakulaga,
wiira:
“MMalamuloni dhilebiwe avi?
Onatapulela avi?”
Oliye ahaakulaga,
wiira:
“Dhilebiwe:
Omudhivelege Nabwiya Mulugu aawo ni murima waawo waatene,
ni egumi yaawo yaatene,
ni kopolo dhaawo dhaatedhene,
ni wiiwelelamo waawo waatewene;
omudhivelege mwaaddamani aawo wona muneedhiveliiwe”.
Yesu ahimwaakulaga,
wiira:
“Ohaakula pama.
Wiiregena dhedho oneere okalawoove”.
Mbwenye namasuuziha a malamulo ole afunaga wiyaakwanihela yeekaaye,
ahiiraga:
“Ki mwaaddamani aaga baani?”
Yesu ahimwaakulaga,
wiira:
“Aaligi mulobwana mmohi akitaga oZheruzalemi,
adhowaga oZheriko,
mundila ahigumana ni mapanga.
Omwihidda omwaaka dhoowara dhaaye omuddwadha omporosa vajinjivene,
omwihiya nenaa ni okwa.
Moohujejiheya,
namakutha mmohi egi odha dila emohive,
agamoonile mulobwana ole ahimuwereweraga.
Dila emohive egi ovira muLeevi,
agamoonile ni oliyeene,
ahimuwereweraga.
Vano muSamariya mmohi adheelaga dila emohive elene,
agamoonile,
ahifiyaga vakukuuve omweeddiwela thagaraga.
Omuhuwa makwaddaya,
ohelamo makura ni vinyu ompotha.
Vano omuthukula omugweliha vamwaneenyamani aaye,
omudhowana nyuba ya aleddo,
omukamihedha.
Ode ogasile,
ahiliva korowa biili dha parata wa muliba nyuba yowawaakela aleddo.
Oliye wiira:
‘Mmukameele muthu ola,
dhinamunoongeliinyu dhimohi gadhaaga ginoliva’ ”.
Vano Yesu ahimukohaga namasuuziha a malamulo,
wiira:
“Moobuwelelo aawo,
athu ale araaru,
aali mwaaddamani duuvi?”
Oliye ahaakulaga:
“Di ole amukamihedhe”.
Yesu ahiira:
“Odhowe,
weeregena ndo”.